Scene la care au asistat zeci de şoferi cu sufletul la gură, pe drumul naţional 73E, cel care merge spre uzina Dacia Mioveni.

Un bărbat în vârstă de 75 de ani a greşit intrarea pe drum la un sens giratoriu şi a ajuns pe contrasens, acolo unde a mers kilometri întregi, până la fabrică.

Inconștiența a fost cu atât mai mare, cu cât pe bancheta din spate era nepoata sa, pe care o ducea la uzină, pentru Şcoala Altfel.

Bărbatul a fost identificat cu ajutorul unor camere de supraveghere şi a fost amendat cu 1.150 de lei pentru pericolul pe care l-a creat. În plus, nu va mai avea permis în următoarele două luni.